SET ปิดดิ่ง 21 จุด วิตก “โควิด-19” ระบาดหนัก-สงครามน้ำมันยืดเยื้อ แนะจับตาแนวรับ 1,240!
SET ปิดดิ่ง 21 จุด วิตก "โควิด-19" ระบาดหนัก-สงครามน้ำมันยืดเยื้อ แนะจับตาแนวรับ 1,240! โดยดัชนีปิดตลาดวันนี้ ที่ระดับ 1,249.89 จุด ลบ 21.36 จุด หรือ 1.68% มูลค่าการซื้อขาย 7.22 หมื่นล้านบาท
11 มี.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,249.89 จุด ลบ 21.36 จุด หรือ 1.68% มูลค่าการซื้อขาย 7.22 หมื่นล้านบาท
10 หุ้นกดดัชนีวันนี้

ด้าน นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยวันนี้ปรับตัวลงในทิศทางเดียวกับตลาดหุ้นภูมิภาคเอเชีย ขณะที่ตลาดในยุโรปเทรดบ่ายนี้รีบาวด์หลังวานนี้ปรับตัวลงแรง
โดยปัจจัยหลักกดดันตลาด ยังมาจากความกังวลการแพร่ระบาดไวรัสโควิด-19 ทั้งในไทยและต่างประเทศ โดยการแพร่ระบาดในไทยเริ่มรุนแรงขึ้น และยังมีประเด็นจะปล่อยตัวแรงงานไทยที่เดินทางกลับจากเกาหลีใต้กลับไปกักตัวที่บ้าน ดังนั้นจึงต้องติดตามความเสี่ยงในประเทศเรื่องการแพร่ระบาดไวรัสโควิด-19 ต่อไปด้วย
ส่วนต่างประเทศก็มีการแพร่ระบาดมากขึ้นทั้งในอิตาลี, สเปน, ฝรั่งเศส และอังกฤษ ยังต้องจับตาอย่างใกล้ชิด และทำให้เกิดความวิตกเศรษฐกิจในยุโรปจะชะลอตัว อีกทั้งเป็นห่วงว่าจะกระทบกับหนี้สินในยูโรโซนด้วย ซึ่งตลาดฯ เริ่มหันมาให้ความสนใจว่าอิตาลีจะผิดนัดชำระหนี้หรือไม่
ขณะที่ราคาน้ำมันก็ยังไม่นิ่งแม้จะรีบาวด์ขึ้นมาได้บ้าง มองกรอบการแกว่งของราคาน้ำมันที่ 30-40 เหรียญฯ/บาร์เรล ซึ่งขณะนี้ซาอุดิอาระเบียแสดงท่าทีแข็งกร้าวไม่เจรจากับรัสเซีย เพราะต้องการเล่นไม้แข็ง ดังนั้นจึงทำให้มองว่าตลาดหุ้นไทยน่าจะยังเป็นขาลง
สำหรับแนวโน้มการลงทุนในวันพรุ่งนี้ นายศราวุธ กล่าวว่า ตลาดฯคงจะแกว่งแคบ โดยมีแนวรับ 1,240 จุด ส่วนแนวต้าน 1,265 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT       มูลค่าการซื้อขาย  7,985.16 ล้านบาท  ปิดที่   29.25 บาท เพิ่มขึ้น 0.75 บาท
PTTEP     มูลค่าการซื้อขาย  4,522.64 ล้านบาท  ปิดที่   72.25 บาท เพิ่มขึ้น 1.75 บาท
BAM       มูลค่าการซื้อขาย  3,992.60 ล้านบาท  ปิดที่   23.50 บาท ลดลง  1.30 บาท
GULF      มูลค่าการซื้อขาย  3,337.58 ล้านบาท  ปิดที่  151.50 บาท ลดลง 17.00 บาท
ADVANC    มูลค่าการซื้อขาย  2,714.46 ล้านบาท  ปิดที่  185.00 บาท ลดลง  6.50 บาท
 
ตลาดหุ้นเอเชีย
